钦定古今图书集成/历象汇编/历法典/第088卷 > 《新法历书四》 > 图
## 钦定古今图书集成/历象汇编/历法典/第088卷 > 《新法历书四》 > 图

制球法

球之制，全取其准与便。准则必贵极圆，以能合天。载
诸圈与度数相对，便则以轻为最，体虽大，尤宜易为
迁动。设以铜为之，欲其薄且圆，固不易制，即用木体
质浑实，亦不便于移置。莫若以木板数块渐合成球，
绘天地等图于其上，或糊前长圆形亦可。盖球未合
时，内凿之使空而已。合后外得旋圆，使之与图符或
用楮，须预备一木模，涂膏于上，并用坚楮，依前所备
长圆形，裁十二圆，外有二小圈心，宜通以抱模枢，易
于进。乃自涂以膏。馀十二圆必先渍以水，两末微糊
圈上，使其周尽围模面。次用楮裁圆形，渐次合之，以
满其体之厚为度。〈厚分馀〉乃更造一半圈，任用铜或铁
与应制之球面等以为验圆之圈。〈以长圆图之径取正一面宜合枢之
中心〉安枢上，而枢又自安于木架二竖柱上，乃令球转
高者去之，低者补之，必渐得圆乃止也。取球法：先备
其枢，随用两木较球径长数寸，制为方形，其中起槽，